OBRAZLOŽENJE

nacrta Odluke o porezima Općine Rakovec

Pravni temelje za donošenje ovog akta je članak 20. stavak 1. i članak 42. Zakona o lokalnim porezima („Narodne novine“, broj 115/16, 101/17, 114/22, 114/23 i 152/2024) kojim se propisuje obveza uvođenja poreza na nekretnine.

Ovim Nacrtom prijedloga Odluke o porezima Općine Rakovec uvodi se porez na nekretnine, utvrđuje se godišnje plaćanje u iznosu od 0,70 eura/m2 te se propisuje da će poslove s utvrđivanjem,, evidentiranjem, nadzorom, naplatom i ovrhom provoditi Ministarstvo financija, Porezna uprava, Ispostava Vrbovec.

Zbog propisanog roka usklađenja ovog Nacrta prijedloga Odluke s odredbama Zakona o izmjenama i dopuni Zakona o lokalnim porezima od 28. veljače 2025. godine određuje se stupanje na snagu prvi dan od objave Odluke.

Zakonom o pravu na pristup informacijama („Narodne novine“, broj 25/13, 85/15 i 69/22) propisana je obveza jedinicama lokalne samouprave da u svrhu savjetovanja sa zainteresiranom javnošću, javno objave na internetskim stranicama, na lako pretraživ način i u strojno čitljivom obliku nacrte općih akata kojima se uređuju pitanja od značenja za život lokalne zajednice odnosno kojima se utječe na interese građana i pravnih osoba. Svrha savjetovanja je dobivanje povratnih informacija od zainteresirane javnosti u vezi predloženih mjera, Stoga, pozivamo zainteresiranu javnost da u propisanom roku od 30 dana od dana otvaranja savjetovanja dostave svoje prijedloge i mišljenja na Nacrt prijedloga Odluke o porezima Općine Rakovec.